Mieczysław Mokrzycki

Mieczyslaw Mokrzycki (født 29. mars 1961 i Majdan Łukawiecki i Lubaczow fylke i Det subkarpatiske voivodskap i Polen) er den katolske erkebiskop av Lviv for troende av latinsk ritus. Tisdligere var han i mange år privatsekretær for pavene Johannes Paul II og Benedikt XVI.

Liv og virke

Bakgrunn
Mieczysław Mokrzycki var sønn av Petro Mokrzycki og hans hustru Bronislawa (neé Rydzik). Hjemstedet var ikke langt fra Curzonlinjen som ble utgangspunkt for Polens østgrense mot Sovjetunionen etter andre verdenskrig. Han gikk til skole i Łukawiec og Cieszanów, og studerte deretter ved Den statlige jordbruks- og tekniske skole i Oleszyce. Etter dette studerte Mieczyslaw Mokrzycki katolsk teologi og filosofi ved det katolske universitet i Lublin.

Prest
Den 17. september 1987 mottok han prestevielsens sakrament av titulærbiskop Marian Jaworski, som var apostolisk administrator av Lviv, skjønt residerte i Lubaczow  om var i en liten del av erkebispedømmets historiske grenser på polsk side av grensen til Sovjetunionen (grensene ble senere endret). Litt senere ble han tildelt sitt første pastorale oppdrag som sogneprest i den katolske menighet i landsbyen Bełżec. Den var direkte ved på det sted der nazistene hadde etablert tilintetgjørelsesleiren Belzec under andre verdenskrig for drap av polske jøder. Han innehadde embedet til 1990, da han etter de politiske omveltninger ble notarius for erkebispedømmet Lviv og sekretær for erkebiskop Jaworski i et år. 

Han ble så sendt til Roma. I 1996 mottok han sin doktorgrad i teologi fra Angelicum i Roma. Dissertasjonen hadde tittelen La formazione sacerdotale nell'arcidiocesi di Leopoli dei Latini alla luce dei recenti documenti dopo il Concilio Vaticano II (Prestelig formasjon i erkebispedømmet Leopoldi de Latini i lys av nylige dokumenter etter Andre Vatikankonsil).

Privatsekretær for to paver
Fra 1996 til 2005 var han sekretær for pave Johannes Paul II, etter at den da 78 år gamle vietnamesiske presten Vincent Tran Ngoc Thu trådte tilbake. Pave Benedikt XVI overtok ham etter å ha tiltrådt som andresekretær ved siden av den tyske prest Georg Gänswein.

Erkebiskop
Den 16. juli 2007 ble han utnevnt til koadjutor-erkebiskop av erkebispedømmet Lviv i Ukraina. Pave Benedikt XVI bispeviet ham selv den 29. september samme år i Peterskirken. Medkonsekratorer var kardinal utenriksminister Tarcisio Bertone S.D.B. og kardinal Marian Jaworski, erkebiskop av Lviv. Hans etterfølger som pavens privatsekretær var den maltesiske prest Alfred Xuereb.

Den 29. september 2007 mottok erkebiskop Mokrzycki en utmerkelse fra den polske president Lech Kaczyński, offiserskorset av ordenen Polonia Restituta, for fremragende innsats for polskættede bosatt i Ukraina.

Den 21. oktober 2008 etterfulgte han kardinal Jaworski som erkebiskop av Lviv, som trakk seg tilbake av aldersgrunner. Innsettelsen fant sted den 21. november 2008.

I 2008 ble han valgt som presdident for den ukrainske latinske katolske bispekonferanse. Han ble ved gjenvelgelser sittende til 1. desember 2018, og ble dfa etterfulgt av biskop Bronisław Bernacki av Odessa-Simferopol. han ble imidlertid valgt til konferansens visepresident.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1743
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1846) *1822
 Kardinal Antonio Saverio De Luca (1805-1883 ) *1845
Erkebiskop Gregor (Leonhard Andreas) von Scherr, O.S.B. (1804-1877) *1856
Erkebiskop Friedrich Josef von Schreiber (1819-1890) *1875
Erkebiskop Franz Joseph von Stein (1832-1909 ) *1879
Erkebiskop Joseph von Schork (1829-1905) *1891
Biskop Ferdinand von Schlör (1837-1924) *1898
Erkebiskop Johann Jakob von Hauck (1861-1943) *1912
Biskop Ludwig Sebastian (1862-1943) *1917
 Kardinal Joseph Wendel (1901-1960 ) *1941
Erkebiskop Josef Schneider (1906-1998) *1955
Biskop Josef Stangl (1907-1979) *1957
 Pave Benedikt XVI (1927- ) *1977
 Erkebiskop Mieczysław Mokrzycki (1961-) *2007

Referanser 

Polske katolske biskoper
Ukrainske katolske biskoper
Personer fra Lubaczów fylke
Linjen Rebiba